ai4bharat/Pralekha huggingface dataset:
صحت اور خاندانی بہبود کی وزارت
43پروازوں سے آئے 9156 مسافروں کی نوول کرونا وائرس  کی جانچ کی گئی
این سی او وی کا کوئی معاملہ نہیں پایا گیا
نئی دہلی،22؍جنوری،21 جنوری تک کُل 43 پروازوں کے 9156 مسافروں کی نوول کرونا وائرس  بیماری کی جانچ کی گئی ہے۔ اب تک ان جانچ کی کوششوں کے ذریعے کسی بھی معاملے کا پتہ نہیں چلا ہے۔ ہم پوری طرح چوکس ہیں اور ہماری تیاری مکمل ہے۔ یہ بات حکومت ہند میں صحت اور خاندانی بہبود کی سکریٹری محترمہ پریتی سدن نے چین میں مبینہ این سی او وی کی بیماری کے پھیلنے پر وزارت کی تیاریوں کے اقدامات کا جائزہ لیتے ہوئے کہی۔ انہوں نے یہ بھی کہا کہ چین سے آنے والے مسافروں سے درخواست کی جارہی ہے کہ وہ اگر کسی قسم کی علامت محسوس کریں تو فوری طور پر قریب ترین سرکاری طبی مرکز کو رپورٹ دیں۔
صحت اور خاندانی بہبود کی وزارت اور شہری ہوا بازی کی وزارت کے ذریعے کئے گئے اقدامات کے ایک حصے کے طور پر سفر سے متعلق ایک ایڈوائزری جاری کی گئی ہے اور اسے صحت کی وزارت کی ویب سائٹ پر بھی اپ لوڈ کیا گیا ہے۔ اس کے علاوہ اسے وسیع طور پر مشتہر کرنے کے لئے ٹوئیٹر ہینڈل پربھی شیئر کیا گیا ہے۔
صحت کی وزارت نے دہلی ، ممبئی ، کولکاتا ، چنئی ، بینگلور، حیدر آباد اور کوچین کے ہوائی اڈوں پر صحت تنظیموں کو ہدایت دی ہے کہ وہ چین سے آنے والے مسافروں کی اسکریننگ کا انتظام کریں۔ ان ہوائی اڈوں کے مقامات پر سائن بورڈ بھی لگائے گئے ہیں تاکہ لوگ اپنی بیمارے کے بارے میں خود بھی رپورٹ کرسکیں۔ کاؤنٹر پر موجود ایمیگریشن افسروں کو بھی اس بیمارے سے متعلق مطلع کیا گیا ہے۔ شہری ہوا بازی کی وزارت کے ساتھ قریبی تال میل سے اسکریننگ کی کوششیں کی جارہی ہیں اور مسافروں کو پرواز کے دوران اعلانات میں بھی اس سے متعلق معلومات فراہم کی جارہی ہے۔
صحت کی وزارت شہری ہوا بازی ، امور خارجہ کی وزارتوں ، صحت سے متعلق تحقیق کے محکمے اور چین میں بھارتی سفارت خانے کے ساتھ حالات پر قریبی نظر رکھے ہوئے اور مسلسل جائزہ لے رہی ہے۔ تکنیکی معلومات کے لئے ڈبلیو ایچ او سے مشورہ کیا جارہا ہے۔ منظر نامے پر نظر رکھنے ، اس بیماری کی نگرانی کے لئے تیار رہنے ، لیبارٹری کی امداد ، انفیکشن کی روک تھام اور کنٹرول ، نقل وحمل کی سہولیات ، خطرات سے متعلق مواصلات اور خاص طور پر اسپتالوں کی تیاری اور تال میل اور دوسری وزارتوں کے ساتھ اشتراک کے لئے بہت سی میٹنگیں کی گئی ہیں۔
وزارت نے ریاستوں کی تیاریوں کا جائزہ لینے، کمیوں کی نشان دہی کرنے ، تیاری کے لئے ضروری صلاحیت کو مستحکم کرنے ، بیماری کا پتہ چلنے اور امکانی اس کے پھیلنے کے امکانات کے پیش نظر ریاستوں ؍ مرکز کے زیر انتظام علاقوں کے ساتھ میٹنگیں کی ہیں۔ بیماریوں کی مربوط نگرانی کے پروگرام  نے تمام ریاستوں ؍ مرکز کے زیر انتظام علاقوں کو مشاورت جاری کی ہے کہ سماج میں متعلقہ معاملے کی رپورٹ کی جائے اور مشتبہ بیماری والے افراد سے فورا رابطہ قائم کیا جائے۔ پونے میں وائیرو لوجی کے قومی ادارے کو این سی او وی کے نمونوں کی جانچ کے لئے پوری طرح تیار رکھا گیا ہے۔ طبی تحقیق کی بھارتی کونسل ، آئی سی ایم آر کے وائرل ریسرچ اور تشخیصی لیبا ریٹریوں کے نیٹ ورک کو بھی اس ٹیسٹ کیلئے تیار کیا گیا ہے۔ اس کے علاوہ میڈیکل اسٹوروں کی تنظیم کے ذریعے ذاتی تحفظ کے سازو سامان کی مناسب مقدار کا اسٹاک کیا گیا ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-327
(Visitor Counter : 81
شہری ہوابازی کی وزارت
جناب جیوترآدتیہ ایم سندھیا نے ‘‘من کی بات پروگرام کے 100ویں نشریہ’’ میں جے آئی ایم ایس، نئی دہلی کے طلباء اور اساتذہ کے ساتھ شرکت کی
من کی بات شہریوں کو وزیر اعظم سے براہ راست رابطہ قائم کرنے کے قابل بناتی ہے: جناب سندھیا
شہری ہوا بازی اور فولاد کے مرکزی وزیر جناب جیوترآدتیہ ایم سندھیا نے نئی دہلی کے جگناتھ انٹرنیشنل مینجمنٹ اسکول  کالکاجی کے طلباء اور اساتذہ کے ساتھ آج ‘‘من کی بات’’ پروگرام کی 100ویں قسط کے نشریہ میں شرکت کی۔
بصیرت افروز وزیر اعظم جناب نریندر مودی کے ذریعہ شروع کردہ ریڈیو پروگرام ‘من کی بات’ پہلی بار 3 اکتوبر 2014 کو نشر کیا گیا تھا اور آج اس نے اپنی 100ویں قسط مکمل کرلی ہے۔ پچھلے نو سال میں یہ پروگرام 100 ملین سامعین تک پہنچ چکا ہے اور اسے 52 زبانوں اور بولیوں میں نشر کیا جاتا ہے جن میں 11 غیر ملکی زبانیں بھی شامل ہیں۔
پروگرام کے آغاز سے پہلے اجتماع سے خطاب کرتے ہوئے جناب جیوترآدتیہ ایم سندھیا نے کہا کہ پچھلے نو سال میں من کی بات ایک ‘عوامی پروگرام’ بن گیا ہے اور ثقافت، گوناگونیت اور مکالمے کو فروغ دے کر قوم کو متحد کرنے کے پلیٹ فارم کے طور پر کام کیا ہے۔ انہوں نے مزید کہا کہ یہ پروگرام اپنی نوعیت کے اعتبار سے جمہوری ہے اور ماہانہ بنیادوں پر شہریوں کو براہ راست وزیر اعظم سے رابطہ کرنے کے قابل بناتا ہے۔ وزیر موصوف نے مزید کہا کہ کس طرح وزیراعظم نے پروگرام کو ایک ماہانہ قومی روایت بنا دیا ہے، جس سے لاکھوں لوگوں کو ہندوستان کے ترقیاتی سفر میں حصہ لینے کی ترغیب ملتی ہے۔
من کی بات جیسے پلیٹ فارم نے وزیر اعظم کو شہریوں کے ساتھ ذاتی رابطہ قائم کرنے کے قابل بنایا ہے - جس میں وہ نہ صرف اپنے ذاتی خیالات کا اشتراک کرتے ہیں بلکہ لوگوں کو مختلف سرکاری اسکیموں اور اقدامات کے بارے میں بھی آگاہ کرتے ہیں اور ملک کی تعمیر اور حکمرانی میں لوگوں کی شرکت کو فروغ دیتے ہیں۔ یہی نہیں انہوں نے اپنے خطاب کے لیے شہریوں سے بار بار تجاویز بھی مانگی ہیں، جن کی مدد سے یہ پروگرام زمینی سطح سے مضبوط ہوا ہے۔
من کی بات نے صفائی ستھرائی، صحت، خواتین کو معاشی طور پر بااختیار بنانے اور پائیدار ترقی کے اہداف سے جڑے دیگر مسائل پر کمیونٹی قیادت میں کارروائی کو متحرک کیا ہے۔ وزیر موصوف نے پروگرام کو ‘ہندوستان کی مشترکہ شناخت’ قرار دیا کیونکہ اس پروگرام نے پانی کے تحفظ، خواتین اور بچوں کی ترقی، اعضاء کا عطیہ، کاروبار وغیرہ سے لے کر متعدد سماجی مسائل کا احاطہ کرکے ہندوستانی آبادی کو بااختیار بنایا ہے۔
آج من کی بات کے دوران اپنے خطاب میں وزیر اعظم جناب نریندر مودی نے کہا کہ ‘من کی بات’ پروگرام کروڑوں ہندوستانیوں کی ‘من کی بات’ کا عکس ہے، یہ ان کے جذبات کا اظہار ہے۔ وزیر اعظم نے کہا کہ ‘من کی بات’ نے انہیں لوگوں سے جڑنے کا ایک حل دیا اور یہ ان کے لیے محض ایک پروگرام نہیں بلکہ ایک روحانی سفر ہے۔ کچھ خاص لمحات کا ذکر کرتے ہوئے وزیر اعظم نے مقبول ‘‘سیلفی ود ڈوٹر’’ یعنی بیٹی کے ساتھ سیلفی مہم کے پیچھے کارفرما چہرہ جناب سنیل جگلان، منی پور کی محترمہ وجے شانتی جو اپنے منفرد لوٹس فائبر کے ذریعے خواتین کو روزگار فراہم کر رہی ہیں، اور ہیلنگ ہمالیہ فاؤنڈیشن کے بانی اور پروموٹر جناب پردیپ سنگوان کے بارے میں بات کی۔
آئی آئی ایم، روہتک کے ایک سروے کے مطابق ہندوستان میں تقریباً 96 فیصد لوگ من کی بات سے واقف ہیں، 100 کروڑ سے زیادہ لوگوں نے کم از کم ایک بار اس پروگرام کو سنا ہے، جبکہ تقریباً 23 کروڑ لوگوں نے پروگرام کو باقاعدگی سے دیکھا یا سنا ہے۔ من کی بات شہریوں کے رویے، خیالات اور ذہنی حالات پر بھی مثبت اثر ڈالتی ہے۔ 60 فیصد سامعین نے ملک کی تعمیر میں مثبت کردار ادا کرنے میں دلچسپی ظاہر کی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 61
وزارت ماہی پروری، مویشی پروری و ڈیری
محکمہ گیری کے محکمے کے تحت سی آئی ایف این ای ٹی تحفظ اور آبی سرحد سے متعلق ماہی گیروں میں مسلسل بیداری پیدا کرتا ہے
|
|
- سی آئی ایف این ای ٹی مختلف ساحلی ریاستوں اور مرکز کے زیر انتظام علاقوں کے ماہی گیروں کو سمندر اور سمندری حدود میں حفاظت کے پہلوؤں پر تربیت فراہم کرتا ہے۔
- 2022-2023 ء کے دوران پی ایم ایم ایس وائی کے تحت کل 1292 ماہی گیروں اور ماہی گیر نوجوانوں کو تربیت دی گئی ۔
سنٹرل انسٹی ٹیوٹ آف فشریز ناٹیکل اینڈ انجینئرنگ ٹریننگ  ماہی گیری ، مویشی پروری اور ڈیری کی وزارت کے محکمۂ ماہی گیری کے تحت 1963 ء ایک قومی ادارے کے طور پر قائم کیا گیا تھا ، جس کا مقصد سمندر میں جانے والے/گہرے سمندر میں ماہی گیری کے جہازوں اور ماہی گیری کے اداروں کا انتظام کرنے کے لئے ضروری تربیت یافتہ افرادی قوت تیار کرنا تھا ۔ اسی مناسبت سے سی آئی ایف این ای ٹی کے تین مرکزوں پر اِن ہاؤس اور ایکسٹنشن تربیتی پروگراموں کے ذریعے باقاعدگی سے مختلف ضرورت پر مبنی ہنرمند/ آگاہی تربیتی پروگرام منعقد کئے جا رہے ہیں۔ سی آئی ایف این ای ٹی مختلف ساحلی ریاستوں اور مرکز کے زیر انتظام علاقوں کے ماہی گیروں کو سمندر اور سمندری حدود میں حفاظت کے پہلوؤں پر تربیت فراہم کر رہا ہے۔ 2022-2023 ء کے دوران پی ایم ایم ایس وائی کے تحت کل 1292 ماہی گیروں اور ماہی گیر نوجوانوں کو تربیت دی گئی۔
یہ معلومات آج ماہی پروری، مویشی پروری اور ڈیری کے مرکزی وزیر جناب پرشوتم روپالا نے راجیہ سبھا میں ایک تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔
 
U. No. 14298
(Visitor Counter : 65
ریلوے کی وزارت
پرائیویٹ ٹرین پروجیکٹ سے متعلق اہلیت اورتجویز کی درخواستوں سے متعلق دوسری ما قبل نفاذ کانفرنس
ٹرینیں سرکاری اورنجی شراکت داری کے تحت چلیں گی
یہ ٹرینیں ریلوے کی طرف سے چلنے والی ٹرینوں کے علاوہ ہوں گی
پرائیویٹ ٹرینیں جدیدتکنالوجی سامنے لائیں گی
اضافی پرائیویٹ ٹرینوں سے روزگارمیں اضافہ ہوگا
نئی دہلی ،13 اگست : پرائیویٹ ٹرین پروجیکٹ کی اہلیت اورتجویز کی درخواستوں سے متعلق دوسری ماہ قبل نفاذ کانفرنس 12اگست کو منعقد کی گئی ۔
مسافرٹرینیں چلانے میں نجی شراکت کا پروجیکٹ مسافروں کے تجربے میں نمایاں تبدیلی لائے گا۔ خدمات کے معیار میں نمایاں اضافہ ہوگا ۔ راہداری کاوقت بچے گااور جدید تکنالوجی رولنگ اسٹاک متعارف کرانے کے ذریعہ سپلائی مطالعہ خسارہ کم ہوگا۔ یہ پروجیکٹ عوام کے لئے نقل وحمل کی خدمات کی دستیابی میں اضافہ کرے گا ۔واضح رہے کہ یہ ٹرینیں ریلوے کے ذریعہ پہلے سے چلائی جانے والی ٹرینوں کے علاوہ ہو ں گی ۔
ان اضافی پرائیویٹ ٹرینوں کی وجہ سے روزگارمیں اضافہ ہوسکتاہے ۔
اس پروجیکٹ کے لئے پرائیویٹ ، پارٹنروں کا انتخاب بولی لگانے کے دودرجاتی تقابلی مرحلوں کے بعد مکمل ہوگا جن میں اہلیت اور تجویز کی درخواستیں پیش کی جائیں گی۔
ماقبل نفاذ اولین کانفرنس 21جولائی ،2020کو ہوئی تھی ۔
اس اولین ماقبل نفاذ کانفرنس میں وزارت ریلوے نے ایک سے زیادہ پروجیکٹوں میں حصہ لینے پراہلیت کی درخواست کی فیس کے دسویں حصے میں سے ایک حصہ کم کردیاتھا۔ہربولی لگانے والے پر صرف تین پروجیکٹوں تک محدود رہنے کی پابندی بھی ختم کردی گئی تھی اور یہ بھی واضح کردیاگیاتھا کہ پٹے پر ٹرینیں حاصل کی جاسکتی ہیں ۔ ریلوے نے اس موقع پر ٹریفک کے اعداد وشمار رعایتوں کے معاہدے کامسودہ ، امکانات سے متعلق رپورٹ اور ٹرینوں کے معیار اور خصوصیات سے متعلق مینوول کا مسودہ شیئرکیاتھا۔
بولی لگانے کے مرحلے میں ریلوے کی وزارت نے 12اگست ، 2020کو دوسری ماقبل نفاذ کانفرنس کا انعقاد کیا جس میں انتہائی مثبت رد عمل سامنے آیا۔ مختلف حیثیتوں کے تقریبا 23امکانی درخواست گذاروں نے شرکت کی ۔
درخواست گذاروں نے پروجیکٹ کی متعلقہ دستاویزات غیرپوشیدہ طورپر سامنے لانے کے وزارت ریلوے کے فیصلے کی زبردست ستائش کی ۔ کانفرنس کا آغاز اہلیت کی درخواست کے ضابطوں اور پروجیکٹ کی صورتوں پربات چیت سے ہوا۔امکانی درخواست گزاروں کی طرف سے پوچھے جانے والے سوالوں پرمفصل گفت وشنید کی گئی ۔ وزارت ریلوے اور نیتی آیوگ کے ذمہ دارو ں نے وضاحتیں پیش کیں ۔ اس طر ح اہلیت سے متعلق درخواست اوربولی لگانے کے بارے میں بہتروضاحتیں سامنے لائی گئیں ۔
درخواست گذاروں نے ایک سے زیادہ معاملات پر سوالا ت پوچھے اورانھیں ان کے اطمینان بخش جواب دیئے گئے ۔
مزید برآں درخواست گذاروں کو مشورہ دیاگیاکہ وہ اہلیت کی درخواست داخل کرنے کے لئے تمام ہدایات پرعمل کریں ۔
دوسری ماقبل نفاذ کانفرنس کا کیاحاصل رہا اس کی تفصیل 21اگست ، 2020کو اپلوڈ کی جائے گی ۔
اہلیت کی درخواستوں کا ٹینڈر 8ستمبر ، 2020کو کھولاجائے گا۔
اہلیت سے متعلق درخواست ، اس میں تصحیحات ، رعایتی سمجھوتے کے مسودے ، امکانی رپورٹ
https://eprocure.gov.in/eprocure/app captioned a “train operation”
پردستیاب ہیں۔
ٹرینوں کی خصوصیات اور معیارات کے مینوول کا مسودہ https://rdso.indianrailways.gov.in
پراپلوڈ کردیاگیاہے ۔متعلقین سے ان کی آرامطلوب ہے ۔
سائنس اور ٹیکنالوجی کی وزارت
ڈاکٹر ہرش وردھن نے بارہ پلہ ڈرین سائٹ پر ’’ڈی بی ٹی-ڈی آئی آر اے سی کلین ٹیک ڈیمو پارک‘‘ کا افتتاح کیا
سووچھ بھارت اور آتم نربھر بھارت کے اہداف کو حاصل کرنے کے لئے سیویج اور صنعتی آبی رقیق فضلے کے ٹریٹمنٹ کے لئے فروغ دی گئی ملک کی ٹکنالوجیوں کو بڑھاوا دیا جانا چاہئے: ڈاکٹر ہرشن وردھن
نئی دہلی،8 اکتوبر 2020/ سائنس اور ٹکنالوجی ، صحت اور خاندانی بہبود اور ارتھ سائنس کے وزیر ڈاکٹر ہرش وردھن نے آج ایک ورچوئل ایونٹ میں سرائے کالے خاں ، نئی دہلی کے سندر پور پارک کے پاس بارہ پلہ نالے مقام پر’’ ڈی بی ٹی- بی آئی آر اے سی کلین ٹیک ڈیمو پارک ‘‘ کا افتتاح کیا۔ اس موقع پر دہلی کے لفٹننٹ گورنر جناب انل بیجل بھی موجود تھے۔ ڈاکٹر رینو سوروپ سکریٹری ، ڈی بی ٹی اور دیگر افسران ، سائنسداں اور اختراع کار بھی اس موقع پر موجود تھے۔
اس موقع پر اپنے خطاب میں، ڈاکٹر ہرش وردھن نے کہا کہ ’’یہ کلین ٹیک ڈیمو پارک‘‘ نہ صرف اختراع کاروں /سرمایہ کاروں کے لئے بلکہ طلبا اور عام عوام میں بیداری پیدا کرنے اور فضلے کے انتظام کے لئے صاف ستھری تکنیکی حل کی مقبولیت کے لئے توجہ کا مرکز ہوگا۔ انہوں نے کہا ، ’’سیویج اور صنعتی گندے پانی کے ٹریٹ منٹ کے لئے فروغ دی گئی ملک کی تکنیکوں کوبڑھاوا دیا جانا چاہئے اور سووچھ بھارت اور آتم نربھر بھارت کے اہداف کا حاصل کرنے کے لئے ان کے کمرشل لائزیشن اور اپنالینے کے لئے وسیع تشہیر کی جانی چاہئے۔
لفٹننٹ گورنر جناب انل بیجل نے ڈی بی ٹی کے ذریعہ کی گئی اس پہل کا خیر مقدم کیا اور ذکر کیاکہ زمین اور پانی اہم قدرتی وسائل ہیں اور بائیوٹکنالوجی محکمے کی اس پہل کو ڈی ڈی اے کی طرف سے مضبوط حمایت اور تعاون دینے کو یقینی بنانے پر زور دیا تاکہ یہ یقینی بنایا جاسکے قیمتی وسائل محفوظ رہیں۔
ڈی بی ڈی کی سکریٹری ڈاکٹر رینو سوروپ نے کہاکہ کلین ٹکنالوجی فضلے کو ویلیو ڈیمانسٹریشن پارک کے طور پر بائیو ٹکنالوجی محکمے کی ایک اہم پہل ہے جو عمل اور تکنیکی معیارات کو اونچا کرتی ہےاور بڑے پیمانے پر مقامی اداروں اور دیگر شراکت داروں کی حصہ داری کے لئے بڑے پیمانے پر ٹکنالوجی کی تعینات کرتی ہے۔
ڈی بی ٹی-بی آئی آر اے سی کلین ٹیک ڈیمو پارک کا استعمال بائیو ٹکنالوجی کے محکمے حکومت ہند اور بائیو ٹکلنالوجی انڈسٹری ریسرچ اسسٹنٹ کونسل  کے تعاون سے اختراعی ویسٹ ٹو ویلیو ٹکنالوجیز کا مظاہرہ کرنے کے لئے ایک پی ایس یوہے ، اس پارک کا انتظام کلین انرجی انٹرنیشنل انکیوبیشن سینٹر ، ایک سرکاری پرائیوٹ حصےد اری انکیوبیٹر قائم کرنے کےلئے مشترکہ طور پر ڈی بی ٹی ، بی آئی آر اے سی اور ٹاٹا پاور کے ذریعہ کیاجائے گا۔
ڈی بی ٹی اور بی آئی آر اے سی کی امداد سے کچھ دیگر کچرےکے ٹریٹمنٹ کی تکنیک جن کامقصد سووچھ بھارت مشن میں تعاون کرنا ہے۔ اس موقع پر ورچوئل طریقے سے مظاہرہ کیاگیا۔
ڈی بی ٹی نے سووچھ مشن کے تحت بائیو میتھین نیشن، ویٹ لینڈس کی تعمیر الگل ٹریٹمنٹ اور واٹر میمبرین فلٹریشن سمیت نئی صاف ستھری ویسٹ ٹو ویلیو ٹکنالوجیزکے فروغ مظاہرہ اور پرموشن کے لئے متعدد پہلیں کی ہیں۔ بارہ پلہ نالے سے تیرتے ہوئےمبلے کی صفائی کے لئے ڈنمارک کے اشتراک کے ساتھ ڈی بی ٹی- ڈی ای ایس ایم آئی- اور نیدر لینڈ کے تعاون سے لوٹس ایچ آر پروجیکٹ پہلے سے ہی بارہ پلہ کے مقام پر کامیابی کے ساتھ نمائش کی جاتی ہیں۔ اس سائٹ پر ملک کے مختلف مقامات پر اسٹارٹ اپ کے ذریعہ فروغ دی گئی تکنیکی کا بھی مظاہرہ کیا جائے گا۔
م ن۔ ش ت۔ج
Uno-6201
(Visitor Counter : 138
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 218.77کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.10 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 36126ہے
گذشتہ 24 گھنٹوں میں 3011 نئے معاملات سامنے آئے
شفایابی کی شرح فی الحال 98.73 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 1.31 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 218.77 کروڑ  سے تجاوز کرگئی ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.10 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا ۔
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10415226
|
|
دوسری خوراک
|
|
10119056
|
|
احتیاطی خوراک
|
|
7032109
|
|
صف اول کے کارکنان
|
|
پہلی خوراک
|
|
18436849
|
|
دوسری خوراک
|
|
17716795
|
|
احتیاطی خوراک
|
|
13665957
|
|
12 سے 14 سال کی عمر کا گروپ
|
|
پہلی خوراک
|
|
41041180
|
|
دوسری خوراک
|
|
31826969
|
|
15 سے 18 برس کی عمر کے گروپ کے افراد
|
|
پہلی خوراک
|
|
61949677
|
|
دوسری خوراک
|
|
53095999
|
|
18سے44برس کی عمرکےگروپ کےافراد
|
|
پہلی خوراک
|
|
561295646
|
|
دوسری خوراک
|
|
515858073
|
|
احتیاطی خوراک
|
|
96654369
|
|
45 سے 59 برس کی عمر کے گروپ کے افراد
|
|
پہلی خوراک
|
|
204033529
|
|
دوسری خوراک
|
|
196982679
|
|
احتیاطی خوراک
|
|
49179909
|
|
60 سال سے زیادہ عمرکےافراد
|
|
پہلی خوراک
|
|
127671567
|
|
دوسری خوراک
|
|
123153455
|
|
احتیاطی خوراک
|
|
47577031
|
|
احتیاطی خوراک
|
|
21,41,09,375
|
|
کل تعداد
|
|
2,18,77,06,075
ہندوستان میں زیرعلاج مریضوں کی تعداد آج 36,126 ہوگئی جو ملک کے مجموعی پازیٹو معاملات کا 0.08 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.73 فیصد ہے۔گزشتہ 24 گھنٹوں کے دوران 4,301 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,40,32,671ہے۔
گزشتہ 24 گھنٹوں کے دوران 3,011 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 1,34,849 ٹیسٹ انجام دیئے گئے۔ ہندوستان میں اس وقت تک مجموعی طور پر 89.57 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 1.31 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 2.23 فیصد درج کی گئی ہے۔
اسٹیل کی وزارت
شری دھرمیندر پردھان نے سائنسی برادری کو "بھارت کے لئے اختراع" کا منتر دیا، ان سے بھارت کے لئے مسابقتی فائدہ موقع جٹانے کو کہا
پٹرولیم و قدرتی گیس اور فولاد کے وزیر جناب دھرمیندر پردھان نے سائنسی برادری سے بھارت کے لئے اختراع  کرنے اور بھارت کو آتم نربھر بنانے کے لئے مسابقتی فائدہ موقع جٹانے کی اپیل کی ہے۔ سائنس و ٹکنالوجی، ارضیاتی سائنسز ، صحت اور خاندانی بہبود ، حکومت ہند کی وزارتوں کے زیر اہتمام منعقدہ چھٹے انڈیا انٹرنیشنل سائنس فیسٹیول 2020 کے آغاز سے پہلے ایک پروگرام سے خطاب کرتے ہوئے انہوں نے سائنس دانوں سے اپیل کی کہ وہ ایسی مصنوعات اور خدمات تیار کریںجو دنیا میں سب سے بہترمقابلہ کر سکیں۔ اس پروگرام کا موضوع "آتم نربھر بھارت اور عالمی بہبود" تھا۔
کسی بھی معاشرے کی ترقی میں سائنس اور اختراع کے رول کا ذکر کرتے ہوئے جناب پردھان نے کہا کہ کووڈ۔ 19 وبا نے ایک بار پھر اس بات کا ثبوت دیا ہے کہ ہمیں سائنسی علم اور اختراع میں تمام شعبوں میں اپنی ادارہ جاتی اور صنعتی صلاحیت کو ترقیدینا اور مضبوط کرنا ہے۔ عزت مآب وزیر اعظم جناب نریندر مودیکے’آتم نربھربھارت ‘ کے ویژن کا ذکر کرتے ہوئے انہوں نے کہا کہ آتم نربھر بھارت ایک ایسابھارت ہے جو نہ صرف اپنی ضروریات کو پورا کرتا ہے بلکہ عالمی برادری کے لئے بھی یہ امیدکرن ہےجو ‘واسودیو کٹمبکم’ کے جذبے کے مطابق ہے۔
جناب پردھان نے کہا کہ اقتصادی ترقی اور معاشرتیفائدہ کے لئے سائنس اور ٹکنالوجی کے مناسب استعمال کے بغیرآتم نربھر بھارت حاصل کرنے میں بھارت کی کوشش ممکن نہیںہو سکتی ہے۔ تحقیق اور ترقی کے ایک مضبوط ماحولیاتی نظام کے ذریعے ہم جدید ترین مصنوعات اور خدمات تیار کرسکتے ہیں، ساتھ ہی ہم موجودہ سسٹمز اور عمل کو زیادہ موثر بنا سکتے ہیں۔ انہوں نے سائنسیبرادری سے اپیل کی کہ وہ جدید سائنسی تصورات اور جانچ کے جدید سائنسی طریقوں کے ساتھ ریاضی میں کام کرتے ہوئے ان میں سے کئی طریقوں کے اسرار کو اجاگر کرنے اور سائنسی طور پر انہیں قائم کرنے کے لئے ہندوستان کی بھرپور قدیم وراثت کو مربوط کریں۔
خلائیدریافت، زراعت ، فارما جیسے مختلف شعبوں میں ہندوستان کی کامیابی کے لئے سائنسی برادری کی ستائش کرتے ہوئے جناب پردھان نے ان سے اپیل کی کہ وہ حقیقی زندگی کی صنعت اور سماجی مسائل کو حل کرنے کے لئے مزید کام کریں۔
سٹرک ٹرانسپورٹ اور شاہراہوں کی وزارت
جناب نتن گڈکری نے مدھیہ پردیش کے اورچھا میں 6800 کروڑ روپئے کی مالیت کے 550 کلومیٹر کی لمبائی والے 18 قومی شاہراہ پروجیکٹوں کا افتتاح کیا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے وزیر اعلیٰ شیوراج سنگھ چوہان، مرکزی وزیر ڈاکٹر وریندر کمار، مرکزی وزیر مملکت جناب پرہلاد سنگھ پٹیل اور مدھیہ پردیش کے دیگر وزراء اور ممبران پارلیمنٹ، ایم ایل اے، افسران اور دیگر معزز شخصیات کی موجودگی میں مدھیہ پردیش کے اورچھا میں 6800 کروڑ روپئے مالیت کے 550 کلومیٹر کی لمبائی والے 18 قومی شاہراہ پروجیکٹوں کا افتتاح کیا۔
اس موقع پر خطاب کرتے ہوئے جناب گڈکری نے کہا کہ بیتوا پر پل کی تعمیر کی مقامی لوگوں کی دو دہائی پرانی مانگ پوری ہو گئی ہے۔ انہوں نے کہا کہ 665 میٹر لمبے اس پل کی تعمیر 25 کروڑ روپئے کی لاگت سے کی گئی ہے۔ انہوں نے کہا کہ 2 لین کے پیوڈ شولڈر برج اور فٹ پاتھ کی تعمیر کے ساتھ اورچھا، جھانسی، ٹیکم گڑھ کی کنکٹیوٹی میں بہتری آئے گی۔
جناب گڈکری نے کہا کہ پوئی، اورچھا، ہرپال پور، کیتھی پڑھریہ کلا، پٹنہ تمولی، جسو، ناگوڑ اور ساگر لنک روڈ بائی پاس کی تعمیر سے شہر میں ٹریفک کا دباؤ کم ہوگا۔ ساگر گرین فیلڈ لنک روٹ سے بھوپال سے کانپور کی دوری میں موہری سے سمائی گھاٹ اور چوک ہوتے ہوئے ایم پی/یوپی تک 21 کلومیٹر کی کمی آ جائے گی ۔ انہوں نے کہا کہ سرحد تک 4 لین کی توسیع سے سفر کے وقت میں کافی کمی آجائے گی۔ انہوں نے کہا کہ ساگر شہر، چھتر پور شہر اور گڑھا کوٹہ میں فلائی اوور کی تعمیر سے ٹریفک جام کا مسئلہ حل ہو جائے گا۔
جناب گڈکری نے کہا کہ مدھیہ پردیش کے سیاحتی مقامات - اورچھا، کھجراہو، پنا، چترکوٹ، ٹیکم گڑھ، سانچی تک پہنچنے کے لئے کنکٹیوٹی آسان ہوجائے گی ۔ انہوں نے کہا کہ بھوپال- کانپور اقتصادی راہداری کی تعمیر سے سیمنٹ اور معدنیات کی نقل و حمل آسان ہو جائے گی اور لاجسٹک لاگت میں کمی آئے گی۔ جناب گڈکری نے کہا کہ اس راہداری کی تعمیر کے ساتھ بھوپال سے کانپور، لکھنؤ، پریاگ راج، وارانسی کا رابطہ بہتر ہوجائےگا۔ ٹیکم گڑھ سے اورچھا تک پیوڈ شولڈر کے ساتھ 2 لین سڑک کی تعمیر سے آمدورفت محفوظ ہوجائے گی۔
اس پروگرام میں جناب گڈکری نے 2000 کروڑ روپے کی لاگت سے بمیٹھا سے ستنا تک 105 کلومیٹر طویل 4 لین کی گرین فیلڈ سڑک کی تعمیر کا بھی اعلان کیا۔ اس سڑک کی تعمیر کے ساتھ ٹیکم گڑھ، پنا، چھتر پور، کھجراہو، باندھو گڑھ نیشنل پارک کی سیاحت کو فروغ ملے گا۔
پینے کے پانی اور صفائی ستھرائی کی وزارت
سووچھ بھارت مشن  پرذرائع ابلاغ کی جانب سے وضاحت
ی دہلی ،22؍اپریل :‘‘سووچھ بھارت مشن کی حقیقت ’’سے متعلق ایک رائے ٹیلی گراف میں شائع ہوئی تھی ۔ پینے کے پانی اورصفائی ستھرائی سے متعلق وزارت سووچھ بھارت مشن  سے متعلق پیش رفت اور دیہی صفا ئی ستھرائی سے متعلق قومی سالانہ جائزہ سالانہ 2019کے بارے میں اس رائے میں جو دعوے کئے گئے ہیں ان کا جواب دینا چاہے گی۔
اس مضمون میں ملک گیرپیمانے پر 90240گھروں کا سروے  کیاگیا ۔ یہ سروے 6ہزارزائد گاووں میں کیاگیا۔ اور اس کے تحت آرآئی سی ای میں چارریاستوں میں مطالعہ کیا۔اس سروے میں چارریاستوں میں 157گاوؤ ں کے محض 1558گھروں کو شامل کیاگیاتھا ۔ حیرت کی بات یہ ہے کہ اس مضمون میں ایسا لگتاہے کہ اعداد وشمار کے مطابق غیراہم اور غیرنمائندگی والے نمونہ جاتی سروے کو بڑے پیمانے پرکئے گئے این اے آرایس ایس جائزے کے مقابلے اورزیادہ معتبریت حاصل ہوگئی ہے ۔ یہاں یہ کہنا جائز ہوگا کہ این اے آرایس ایس کا طریقہ کار اورعمل ماہرین کے ایک بااختیار اورآزاد ورکنگ گروپ  نے تیارکیاہے اور منظوری دی ہے ۔ یہ ورکنگ گروپ اعداد وشمار اورصفائی ستھرائی سے متعلق سرکردہ ماہرین پرمشتمل ہے جن میں پروفیسر امیتابھ کندو ، عالمی بینک ،یونی سیف بی ایم جی ایف ، واٹرایڈانڈیا ، اعداد وشمار اور پروگرام پرعمل درآمد کی وزارت  اور دیگر فریقین شامل ہیں ۔ ای ڈبلیو جی نے سروے کے پورے عمل کاجائزہ لیا اور کچھ ارکان نے اعداد وشمارحاصل کرنے کے عمل کے جواز کے لئے فیلڈ کا دورہ بھی کیا۔ نیز اس نے نتائج پر گہری نظررکھنے کام کیا۔
اس مضمون میں کہاگیاہے کہ اس میں قومی سطح پر نمائندگی کی گئی ہے اورماہرین نے آرآئی سی ای جائزے کے اعدادوشمارپریقین کرتے ہوئے این اے آرایس ایس کے جائزے کواعداد وشمارکی شعبدے بازی قراردیاہے ۔جس کے طریقہ کار میں خامیاں پائی گئی ہیں اور جائزہ کاروں نے جانب داری سے کام لیاہے ۔ جس کا ثبوت خود سوال نامے میں موجود ہے ۔ ان خامیوں کو وزارت نے 9جنوری ، 2019 کو پی آئی بی ویب سائٹ پر شائع ایک میڈیا بیان کے ذریعہ تفصیلی طورپر اجاگرکیاہے ۔
این اے آرایس ایس 19-2018اب تک کا ملک کا آزادانہ طورپرکرایاگیا صفائی ستھرائی کا سب سے بڑا جائزہ ہے جس کی بنیاد پر یہ کہاجاسکتاہے کہ یہ ملک میں صفائی ستھرائی سے متعلق سب سے زیادہ نمائندگی کرنے والا سروے ہے ۔ سروے میں یہ پایاگیا کہ دیہی بھارت میں بیت الخلأ کا استعمال 96.5فیصد ہے ۔بھارت کی کوائلٹی کونسل نے 2017 میں آزادانہ طورپر مزید دوسروے کرائے تھے اور 2016 میں نمونہ جاتی جائزے کی قومی تنظیم نے بھی پایاتھاکہ ان بیت الخلأ کا استعمال بالترتیب 91فیصد اور 95فیصد ہے ۔
یہ نتائج خود اپنی ترجمانی کررہے ہیں اور حقیقی طورپر اگرکوئی تبدیلی واقع نہ ہو تو انھیں اخذکرنے کے بارے میں سوچابھی نہیں جاسکتاہے ۔ اس مضمون میں پروگرام کے بارے میں جو رائے پیش کی گئی ہے اس میں بیت الخلأ کی تعمیر پرتوجہ دی گئی ہے نہ کہ لوگوں کے رویے میں تبدیلی پر۔ لہذا یاتو یہ جہالت مانی جائیگی یا تعصب ۔لہذااس مضمون میں اس مقصد سے 2008کے مطالعہ کا حوالہ دیاگیاہے کہ پروگرام کی اہمیت ختم کی جائے جسے 2014میں شروع کیاگیاتھا ۔ اس طرح کی نمایاں خامیوں سے مصنفین کے تعصب کا ثبوت ملتاہے ۔
سووچھ بھارت مشن دیہی بھارت میں صفائی ستھرائی کی تحریک ہے جس کی قیادت خود عوام کرتے ہیں اوراس پراکتوبر 2019تک بھارت کو کھلی جگہوں پر رفع حاجت سے پاک بنانے کے نشانے کو حاصل کرنے کی راہ پر پیش رفت جاری ہے ۔